《承坡山东郊之约借马日昃不至》
明代·黄衷

东郊雨后更芳华，出郭无过二里赊。石径尘收凡界远，绳枢星散野桥斜。

闲情未少青林寺，并辔何曾白鼻騧。日夕有怀空徙倚，寂寥无奈瀼西家。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。